אח"י מזנק

אח"י מזנק הייתה ספינת טילים, ששירתה בחיל הים בין השנים 1968–1996. הספינה נבנתה במספנות קונסטרוקסיון מקאניק דה נורמאנדי, בשרבור שבצרפת, כספינת תותחים מדגם סער 1. בשנת 1973, לפני מלחמת יום הכיפורים, הוסבה לסער 2, ונוספו לה יכולות נוספות בהן נשיאת הטיל גבריאל.
בסוף שנות השבעים הוסבה למשימה עיקרית של לוחמה נגד צוללות (נצ"ל) על ידי התקנת סונאר נגרר בעל עומק משתנה.

 בשירות חיל הים 

הספינה אח"י מזנק הייתה ספינת הסער השלישית שנבנתה בשרבור, אחרי אחיותיה אח"י מבטח ואח"י משגב. לספינה ניתן המספר 313. אח"י "מזנק" הפליגה משרבור לישראל בחודש מאי 1968 והצטרפה לשייטת ספינות הטילים שהוקמה זמן קצר קודם. הספינה קיימה אימונים והכשירה צוותים לספינות הסער הבאות, והשתתפה ברבות מן הפעולות נגד המחבלים בלבנון ובהן מבצע ברדס 20, מבצע ברדס 54–55 ומבצע אביב נעורים, אז הובילה את הכוח שפעל בביירות.

במהלך שנת 1973, במשך מספר חודשים לפני מלחמת יום הכיפורים, הפכה לספינה הראשונה מדגם סער 1 שעברה התקנות לירי טילים ובכך הפכה לסער 2. בתקופה זו לא אוישה בצוות מלא, שעות ההפלגה והאימונים צומצמו דרסטית תוך מתן עדיפות מוחלטת לביצוע ההתקנות כל זאת עד ממש לפני פרוץ המלחמה.

 מלחמת יום הכיפורים 
אח"י "מזנק" הייתה ספינת הפיקוד של מפקד השייטת מיכאל ברקאי בתרגיל הקרב החילי "קשתית" שבוצע יום לפני ערב יום כיפור. ברקאי המשיך לפקד על השייטת מהספינה גם עם תחילת המלחמה, בקרב לטקיה שפתח את המבצעים בזירה הימית במלחמת יום הכיפורים.

אחי" "מזנק" הותקפה בטילי סטיקס בעת שעברה צפונית לנמל פורט סעיד, בדרכה לאזור ימת ברדוויל להגשת סיוע לאח"י חנית שעלתה על חוף סיני ליד בסיס דפנה. הספינה לא נפגעה.

לאחר מלחמת יום הכיפורים, המשיכו ספינות הסער ללוות אוניות שהובילו רכש ביטחוני במרכז הים התיכון. בינואר 1974, באחת מהפלגות אלה נכנסה אח"י "מזנק" יחד עם הספינה אח"י קשת לעגינה במים טריטוריאליים של האי מלטה, כמסתור מהים הסוער. המלטזים הזמינו את הספינות להיכנס לנמל ולטה אך מפקד השייטת מיכאל ברקאי לא נענה להזמנה, היות שלא נתן אמון בראש ממשלת מלטה דום מינטוף שנהג להתבטא נגד ישראל. מלטה ביקשה את עזרת בריטניה וסיירת בריטית עקבה מקרוב מאוד אחרי הספינות. מאוחר יותר הועברה התנצלות דיפלומטית מישראל למלטה.

 סיום שרות 
בינואר 1996 הוטבעה הספינה במרחק של 3 ק"מ מחופי חיפה בעומק של 33 מטר על מנת שתשמש אתר צלילה.

 מפקדי הספינה 
+דרגה ושםתקופת כהונה כמפקד הספינהפעילותתמונהעזרא קדם מפקד בכיר בים  150px|שמאלצבי גבעתי  1968-1969  הפלגה משרבורג לישראל שמאל|150pxגדי בן זאב  23 בפברואר 1969 – 1971שמאל|150pxאברהם אשור  1971 שמאל|150pxמיכאל ברקאי 1972 בנוסף לתפקידו כמפל"ג 150px|שמאלעמי שר אל  1972 שמאל|150px	משה בן ישי (צינר) 1973  מלחמת יום הכיפוריםשמאל|150pxזאב יחזקאלי 1973  בתום מלחמת יום הכיפורים שמאל|150px|יוסי לוי (קצין)  1974 שמאל|150pxשמעון מאיר	1975 150px|שמאלאריה צוויג  1976-1978  150px|שמאלאודי דביריולי 1979 עד - ספטמבר 1980שמאל|150pxיוסי יוגב (פלדמן)  1980–1982 שמאל|150px משה סרי  1982–1983 שמאל|150pxשלמה כהן	1983–1984 שמאל|150pxירון צחר 1985-1986 שמאל|150pxדרור מאור 1987-1986 שמאל|150pxנועם פייג 1987–1988 שמאל|150pxיהונתן ורט  אפריל 1990 – יולי 1991 שמאל|150px

 גלריה 

 קישורים חיצוניים 

 אח" מזנק באתר ההתאחדות הישראלית לצלילה

הערות שוליים

מ